Akademi Fantasia

Akademi Fantasia atau lebih dikenali sebagai (AF) adalah sebuah rancangan televisyen realiti pertama di Malaysia yang memberi peluang kepada pesertanya untuk bersaing dan merebut gelaran juara dalam usaha menempatkan diri dalam jenama malaysia.
Rancangan ini juga menyediakan tempat belajar yang menggabungkan konsep hiburan dan akademik bagi memudahkan pesertanya menyesuaikan diri. Ia juga dirangka khas menyemai nilai-nilai murni serta memberikan inspirasi dengan memupuk sikap keterbukaan, kebanggaan, keazaman dan melangkaui diri sendiri.
Bagaimanapun rancangan Akademi Fantasia sudah diberhentikan sejak tahun 2016 dan digantikan dengan Big Stage. Rancangan televisyen ini telah merekodkan sebanyak 13 musim bersiaran.
Lagu tema bagi Akademi Fantasia (AF1-AF9) iaitu "Menuju Puncak" telah dicipta oleh Aubrey Suwito dan nyanyian adik perempuan kepada komposer sendiri iaitu Juwita Suwito. Namun, lagu "Menuju Puncak" telah diberi nafas baru pada tahun 2013 untuk Akademi Fantasia 2013. Lagu "Menuju Puncak 2013" yang baru telah dinyanyikan oleh Stacy (Juara AF6), Adira (Naib Juara AF8) dan Zahid (Juara AF2). Lagu Menuju Puncak versi yang baru ditambah dengan elemen rap (nyanyian Zahid) dan temponya dirancakkan menepati muzik pada masa sekarang. Kini Kembali Menuju Puncak Pada tahun 2024 Penyanyi Dari Indonesia Aubrey Suwito Juga Juara Akademi Fantasia 2016 Amir Masdi
Logo Akademi Fantasia yang terdiri dari simbol huruf A besar dengan sejumlah lingkaran miring warna putih di dalamnya serta lingkaran miring besar warna jingga dan garis tebal warna hitam serta tulisan Akademi di atas Fantasia di bawah dengan kapital. Logo ini ialah adaptasi rancangan televisyen berasal dari Meksiko yang ditayangkan oleh TV Azteca, "La Academia".
Empat tahun kemudian logo Akademi Fantasia diubah menjadi lingkaran miring warna merah dan garis lebih tebal warna putih serta tulisan Akademi di atas dan Fantasia dibawah dengan kapital warna putih.
Satu tahun kemudian, logo Akademi Fantasia diubah lagi menjadi desain kristal yang terdiri dari huruf A besar warna putih dengan sejumlah lingkaran di bawahnya serta lingkaran miring besar warna merah dan garis tebal warna emas serta tulisan AKADEMI di atas dan FANTASIA di bawah menggunakan huruf besar.
Empat tahun kemudian, logo Akademi Fantasia kembali dipakai hanya menggunakan segitiga digayakan singkatan AF dengan format baru lebih segar dan mudah dilihat memiliki warna merah, jingga, magenta dan ungu.
Musim pertama mula disiarkan pada Jun 2003 dan menjadi salah satu daripada rancangan yang mencatat rating paling tinggi ditonton di Astro Ria.
Pada 13 Januari 2011, Astro pernah mengumumkan bahawa musim kesembilan merupakan musim terakhir bagi Akademi Fantasia. Akademi Fantasia telah berhenti bersiaran selama lebih dari setahun. Walau bagaimanapun, pada Mei 2013, pihak Astro telah mengumumkan bahawa Akademi Fantasia akan kembali untuk musim kesepuluh. Akadami Fantasia kembali pada 2013 dengan format baru untuk mengikut faktor terkini dan semasa. Selain itu, Akademi Fantasia 2013 adalah serba baru dan tidak pernah dibuat dalam mana-mana musim AF sebelum ini.
Satu sidang media untuk Majlis Pelancaran Akademi Fantasia 2013 telah diadakan oleh Astro di The Avenue, Pavilion, KL pada 23 Mei 2013 yang dihadiri oleh rakan media hiburan dan artis kelahiran Akademi Fantasia seperti Hafiz, Zahid, Stacy, Mawi, Adira, Akim dan Hazama. Pada sidang media tersebut, pihak Astro telah mendedahkan konsep dan perubahan besar dalam Akademi Fantasia 2013 seperti logo AF, lagu Menuju Puncak versi baru dan tarikh bagi ujibakat AF2013. Untuk musim ini, calon peserta juga boleh memilih untuk samada menyertai program ini secara solo atau berduet. Selain itu, calon peserta juga masih boleh memilih untuk menghantarkan klip video penyertaan secara online di laman sesawang www.akademifantasia.com.my.
Rancangan Akademi Fantasia kali ini lebih dikenali sebagai "Akademi Fantasia 2013" (AF2013) dan disiarkan di saluran (SD) iaitu Astro Ria dan saluran (HD) iaitu Astro MAYA HD pada September 2013.
Musim kesebelas pada tahun 2014 menggunakan format asal yang digunakan sebelum Astro mengumumkan yang musim kesembilan adalah musim yang terakhir. Ia berjaya meraih kembali sokongan dan kepercayaan penonton dengan tontonan konsert akhir mencecah 2.5 juta penonton.
Cogankata: Satu harapan, satu tujuan, satu destinasi. Mengubah impian menjadi realiti.
Untuk tahun 2014, cogankatanya bertukar kepada REALITINYA DI SINI, INILAH AKADEMI FANTASIA.
Pada tahun 2015 pula, Astro Ria mula menyiarkan saluran HD sendiri pada 29 Mei. Jadi, musim keduabelas Akademi Fantasia akan disiarkan secara serentak menerusi saluran HD dan SD yang menggunakan nama Astro Ria.
Tahun 2024 Slogan Baharu Segalanya Sudah Baharu Kini Era Baharu Generasi'
Sebanyak 14 musim disiarkan dengan butiran berikut:-
Pengacara: Aznil NawawiJuri Tetap: Kudsia KaharPengetua: Freddy Fernandez
Bil. Episod: 9Bil. Pelajar: 12
Senarai Pelajar Musim 1:
Pengacara: Aznil NawawiJuri Tetap: Kudsia KaharPengetua: Ramli M.S
Bil. Episod: 10Bil. Pelajar: 12
Senarai Pelajar Musim 2:
Pengacara: Aznil NawawiJuri Tetap: Kudsia KaharPengetua:' M.Nasir
Bil. Episod: 10Bil. Pelajar: 14
Senarai Pelajar Musim 3:
Pengacara: Aznil NawawiJuri Tetap: Adilin Aman RamliPengetua: Ramli Sarip
Bil. Episod: 10Bil. Pelajar: 12
Senarai Pelajar Musim 4:
Pengacara: Aznil NawawiJuri Tetap: Hattan, Ogy Ahmad Daud & Fauziah LatiffPengetua: Roslan Aziz
Bil. Episod: 10Bil. Pelajar: 16
Senarai Pelajar Musim 5:
Pengacara: AC MizalJuri Tetap: Ogy Ahmad Daud & Ning BaizuraPengetua: Ramli M.S
Bil. Episod: 10Bil. Pelajar: 14
Senarai Pelajar Musim 6:
Pengacara: AC MizalJuri Tetap: Adilin Aman Ramli, Dato' Khadijah Ibrahim & Edrie HashimPengetua: Datin Seri Tiara Jacquelina
Bil. Episod: 10Bil. Pelajar: 14
Senarai Pelajar Musim 7:
Pengacara: Jimmy Shanley & Sarimah IbrahimJuri Tetap: Adlin Aman Ramli & Aznil Nawawi Pengetua: Norman Abdul Halim
Bil. Episod: 10Bil. Pelajar: 12
Senarai Pelajar Musim 8:
Pengacara: Aznil NawawiJuri Tetap:Hattan & Ogy Ahmad Daud Pengetua: Amy Search
Bil. Episod: 9Bil. Pelajar: 14
Senarai Pelajar Musim 9:
Pengacara: Zizan RazakJuri Tetap: Edry Abdul Halim,Sharifah Amani & Roslan AzizPengetua: Dato' Ramli M.S
Bil. Episod: 10Bil. Pelajar: 12
Senarai Pelajar Musim 10:
Pengacara: Zizan razak & Faizal IsmailJuri Tetap: Dato' Ramli M.S & Raja AzuraPengetua: Dato' Hattan
Bil. Episod: 10Bil. Pelajar: 12
Senarai Pelajar Musim 11:
Pengacara: Zizan Razak & Faizal IsmailJuri Tetap: Dato' Ramli M.S & Rozita Che WanPengetua: Edry Abdul Halim
Bil. Episod: 10Bil. Pelajar: 16
Senarai Pelajar Musim 12:
Pengacara: Zizan Razak & Alif SatarJuri Tetap: Dato' Rmli M.S & Dato' AC MizalPengetua: Dato' Shake
Bil. Episod: 8Bil. Pelajar: 15
Senarai Pelajar Musim 13:
Pengacara: Datuk Aznil Hj NawawiJuri Tetap: Dato' Rmli M.S & Datuk Syafinaz Selamat
Bil. Episod: 8Bil. Pelajar: 24
Senarai Pelajar AF MEGASTAR:
Setiap musim Astro menerbitkan album kompilasi yang memuatkan lagu-lagu nyanyian peserta AF. Dengan penghasilan lagu-lagu baru untuk konsert akhir, maka tradisi ini diteruskan hingga musim terbaru dengan penambahan lagu bonus untuk pelajar yang gagal mara ke peringkat akhir.
Astro juga menerbitkan album istimewa edisi perayaan bagi memeriahkan industri.
Menerbitkan sebuah lagu single untuk setiap finalis dan pelajar adalah satu inisiatif yang dibuat oleh Astro untuk membantu bekas-bekas pelajar AF meraih perhatian di dalam industri muzik. Format pertandingan memerlukan setiap finalis yang beraksi di konsert akhir untuk menyanyikan sebuah lagu baru secara live. Untuk itu, produksi membuat kerjasama dengan komposer-komposer baru dan lama dari Malaysia untuk menghasilkan lagu yang sesuai dengan peserta. Proses ini mendapat kerjasama dan perhatian pihak fakulti AF yang dilantik untuk mengajar pelajar-pelajar AF.
Berikut adalah senarai lagu daripada finalis Akademi Fantasia yang pernah dipersembahkan secara langsung di konsert akhir AF.
Akademi Fantasia atau AF merupakan satu rancangan pencarian bakat menerusi program realiti TV yang disiarkan di Malaysia sejak tahun 2003 yang menggunakan 100% undian penonton secara SMS. Impak daripada rancangan ini ialah menerusi pembekalan bakat-bakat baru yang diperlukan untuk merancakkan industri muzik dengan mengambil kriteria keperluan pasaran. Pemenang AF biasanya mempunyai ciri-ciri khas untuk popular di samping mempunyai kualiti hasil daripada pembelajaran di akademi.
Pertandingan Anugerah Juara Lagu atau AJL pula merupakan satu platform untuk penulis lagu di Malaysia mempersembahankan karya mereka untuk diadili juri profesional. Sejak 2004, kehadiran bekas pelajar AF mula mendapat tempat di dalam industri hingga menjadikan mereka sebagai artis pelapis yang meneruskan tradisi di anugerah berprestij seperti AJL. Penyertaan bekas pelajar AF yang telah bergelar artis berjaya memeriahkan pertandingan baik sebagai penyanyi atau penulis lagu.
Berikut adalah senarai alumni AF yang pernah terpilih untuk bertanding di AJL.
Penerangan
Fakta Penyertaan
Format rancangan ini diolah daripada "La Academia", yang pada asalnya sebuah rancangan di Mexico. Malaysia menjadi negara pertama di Asia Tenggara yang memiliki versi sendiri rancangan ini. Ia kemudian diikuti oleh Indonesia, Thailand, Paraguay, Amerika Tengah, Amerika Syarikat dan Singapura, serta mendapat respon positif berbanding dengan siri American Idol.
Program ini juga berjaya melahirkan penyanyi terbaik negara seperti Hafiz, Syamel, Aizat Amdan, Akim Ahmad, Qhirzansha, dan penyanyi popular seperti seperti Stacy dan Adam. Kini, Akademi Fantasia telah pun diiktiraf sebagai 'Rancangan Nyanyian Paling Lama Disiarkan' di Malaysia dan kejayaan ini telah dicatatkan dalam Malaysian Books of Records.
Setiap musim Akademi Fantasia terdapat 10 konsert minggu akhir (kecuali Akademi Fantasia Musim 1 iaitu hanya terdapat 9 konsert dan Akademi Fantasia 2016 hanya terdapat 8 minggu konsert) dan bermula dengan 12-16 peserta yang dipanggil pelajar. Walau bagaimanapun, pada Musim 3 dan Musim 4, konsert prelude telah diadakan bagi menentukan pelajar yang berkelayakan. Setelah pelajar-pelajar siap dipilih, mereka akan mendiami di sebuah rumah yang dipanggil Akademi. Para pelajar akan menghabiskan sepenuh masa mereka dengan berlatih menyanyikan lagu tugasan, berlakon, dan menari, dan juga aktiviti lain yang berkaitan dengan seni persembahan selama 10 minggu di dalam Akademi. Kelas-kelas tersebut akan dikendalikan oleh tenaga pengajar yang bertauliah (yang dipanggil 'cikgu'), yang mana mereka sememangnya telah diiktiraf menerusi kareer mereka dalam industri hiburan. Diari Akademi Fantasia bersiaran pada setiap hari yang memaparkan aktiviti pelajar di akademi. Akademi ini akan diketuai oleh seorang pengetua, yang bersilih-ganti setiap tahun. Walaupun demikian, pada Akademi Fantasia Musim 6, akademi ini diketuai oleh Ramli M.S., yang pernah menjadi pengetua Akademi Fantasia Musim 2.
Sistem penjurian ditentukan sepenuhnya oleh penonton melalui undian SMS dan undian dekoder Astro (pelanggan Astro perlu menyambungkan dekoder mereka dengan sambungan wayar telefon untuk menghantar undian). Pelajar yang menerima undian terendah akan disingkirkan selepas tamat konsert atau selepas pengumuman undian ditutup. Meskipun begitu, terdapat kejutan luar biasa ke atas penyingkiran pelajar yang melibatkan dua pelajar dan tiga pelajar sekaligus, atau tiada penyingkiran dibuat mengikut keputusan krew penerbitan. Bagi Akademi Fantasia Musim 6, pengkritik tetap terkini termasuk penyanyi, pelakon, dan pengacara Fauziah Ahmad Daud dan penyanyi Ning Baizura. Pengkritik dan kakitangan sebelumnya termasuk kakitangan stesen radio nombor satu Malaysia Era FM iaitu Kudsia Kahar, pelakon Adlin Aman Ramlie, penyanyi rock-ballad Hattan, dan juga model terkenal dan penyanyi Fauziah Latiff. Aznil Nawawi, yang pernah mengacarakan rancangan ini bagi 5 musim sebelumnya, menarik diri sebagai pengacara TV ketika penghujung rancangan Musim 5 atas sebab konflik jadual kerja. Beliau digantikan oleh AC Mizal, pelakon sensasi dan pengacara.
Rancangan ini melakar sejarah pada Musim 5 yang menyaksikan Norsyarmilla Jirin diberikan takhta sebagai juara wanita pertama, memecah dominasi juara lelaki pada empat musim sebelumnya. Namun demikian, ia kemudian disusuli menerusi kejuaraan juara wanita kedua iaitu Stracie Angie Anam pada Musim 6.
Kontroversi utama semasa musim Akademi Fantasia tentang sistem penjurian yang berdasarkan SMS dan undian dekoder Astro. Sistem penjurian mendapat kritikan hebat yang mana pengundi hanya mengundi pelajar kegemaran masing-masing berdasarkan rupa paras dan personaliti berbanding bakat pelajar.
Sewaktu demam Piala Dunia melanda seluruh dunia, rancangan ini semakin dilupakan, apatah lagi rating penonton AF4 dan pengundi-pengundinya jatuh merundum kesan daripada Piala Dunia 2006 yang berlangsung di Jerman, yang mana sesetengah perlawanan berlangsung bermula jam 9.00 malam waktu Malaysia. Bagaimanapun, perkara tersebut tidak akan berulang apabila AF8 pada tahun 2010 akan bermula Mac dan berakhir pada bulan Mei tahun 2010 bagi membolehkan peminat bola sepak mengikuti kesemua perlawanan Piala Dunia 2010 secara langsung bermula 11 Jun hingga 11 Julai tahun yang sama.
Sepanjang kewujudan rancangan ini, hanya sekali saja program ini bertembung dengan Piala Dunia iaitu pada 2006, berbanding dengan rancangan realiti Mentor (TV3) dan Akademi al-Quran (TV9) yang masing-masing sudah dua kali bertembung dengan kejohanan bola sepak terpenting di dunia itu, iaitu pada 2006 dan 2010.
Indonesia: Akademi Fantasi Indosiar - telah menamatkan 6 musim dan menerbitkan rancangan AFI Junior 2008 yang sedang disiarkan. Musim 1 bersiaran pada Disember 2003, saluran Indosiar. Rancangan ini kembali untuk musim keenam pada tahun 2013 selepas 7 tahun terhenti.
Mexico: La Academia - diacarakan oleh Monica Garza. Rancangan asli disiarkan sehingga tahun 2012, tetapi musim kesebelas menggunakan format berbeza.
Thailand: Academy Fantasia - yang telah bersiaran selama 12 musim sehingga 2015.
Amerika Syarikat: La academia USA - Musim pertama bersiaran pada 20 November 2005.